turjo4nis/wikipedia-bn-dump-20250701 huggingface dataset:
মোর (সাউন্ডট্র্যাক)

মোর ব্রিটিশ রক ব্যান্ড পিংক ফ্লয়েডের প্রথম সাউন্ডট্র্যাক এবং তৃতীয় স্টুডিও অ্যালবাম। এটি ১৯৬৯ সালের ১৩ জুন ইএমআই কলাম্বিয়া থেকে যুক্তরাজ্যে এবং ৯ আগস্ট টাওয়ার রেকর্ডস থেকে মার্কিন যুক্তরাষ্ট্রে প্রকাশিত হয়। এটি ১৯৬৯ সালের একই নামের চলচ্চিত্রের জন্য নির্মিত সাউন্ডট্র্যাক, যেটি প্রাথমিকভাবে ইবিজায় ধারণকৃত বারবেট শ্রোডারের পরিচালনায় অভিষেক চলচ্চিত্র। এটি ছিল প্রাক্তন ব্যান্ড নেতা সিড ব্যারেটের কোন প্রকার সাহচার্য ব্যাতীত ব্যান্ডের প্রথম অ্যালবাম।

অ্যালবামটি যুক্তরাজ্যের শীর্ষ দশটি হিট অ্যালবামের একটি ছিল, তবে এটি মিশ্র পর্যালোচনা লাভ করেছিল। যদিও পরবর্তী বছরগুলিতেএর বেশকিছু গান সরাসরি পরিবেশনায় জনপ্রিয় হয়ে উঠে।

পটভূমি
পিংক ফ্লয়েড এই অ্যালবামের আগে বেশকয়েকটি চলচ্চিত্রের সঙ্গীত রেকর্ড করেছিল। ১৯৬৭ সালের ডিসেম্বরে, তারা বিবিসি'র টুমরো'স ওয়ার্ল্ড অনুষ্ঠানে প্রদর্শিত হয়, একটি লাইট শোতে পরিবেশন করেছিল এবং পরের বছর দ্য কমিটি চলচ্চিত্রের জন্য কিছু যন্ত্রসঙ্গীত রেকর্ড করে।

মোর চলচ্চিত্রটিতে ইবিজার একজন তরুণ হিচহাইকারকে দেখানো হয়েছে যে পার্টির দৃশ্যসমূহ এবং মাদক গ্রহণের সাথে হেরোইন অপব্যবহারে মাধ্যমে আত্মহত্যা করেছিল। পরিচালক বারবেট শ্রোডার পিংক ফ্লয়েডের একজন অনুরাগী ছিলেন, এবং তাদের সাথে কাজ করার জন্য লন্ডনে চলচ্চিত্রের একটি মোটামুটি কাট নিয়ে উপস্থিত হন। সাধারণ ব্যাকগ্রাউন্ড মিউজিকের পরিবর্তে, শ্রোডার চেয়েছিলেন যে গানগুলি চলচ্চিত্রে দেখানো হোক, যেমন একটি পার্টিতে রেকর্ড বাজানো হচ্ছে এমন। তবে পিংক ফ্লয়েড অনুমান করেছিল যে তারা যদি তাদের রেকর্ডিং এবং ট্যুরিং ক্যারিয়ারে কাজ না করে তবে তারা চলচ্চিত্রের কম্পোজার হিসেবে ক্যারিয়ারে শাখা তৈরি করতে পারে। ড্রামার নিক মেইসন পরে বলেছিলেন যে চলচ্চিত্রটি "আমরা নিয়মিতভাবে উৎপাদিত কিছু রম্বলিং, স্কুইকস এবং সাউন্ড টেক্সচারের জন্য আদর্শভাবে উপযুক্ত"।

মুক্তি এবং সংবর্ধনা

ট্র্যাক তালিকা

কর্মিবৃন্দ
অলমিউজিক এবং মার্টিন পপফ থেকে নেওয়া:

রজার ওয়াটার্স – বেস গিটার , টেপ এফেক্ট, পার্কাশন, কণ্ঠ
রিচার্ড রাইট – ফারফিস অর্গান , পিয়ানো , বিব্র্যাফোন , হাম্মন্ড অর্গান , নেপথ্য কণ্ঠ
ডেভিড গিলমোর – ইলেকট্রিক গিটার , স্লাইড গিটার , একোস্টিক গিটার , ক্লাসিকাল গিটার , ফ্লামেনকো গিটার , পার্কাশন , প্রধান কণ্ঠ
নিক মেইসন – ড্রাম , বঙ্গ , পার্কাশন 

অতিরিক্ত কর্মিবৃন্দ
লিন্ডি মেইসন – টিনের বাঁশি 
ব্রেইন হামফ্রিজ – প্রকৌশল
হিপনোসিস – স্লীভ নকশা
জেমস গুথ্রি – রি-মাস্টারিং সুপারভিশন
দৌগ সেক্স – রি-মাস্টারিং

চার্ট

তথ্যসূত্র
উদ্ধৃতিসমূহ

উৎস

বহিঃসংযোগ

১৯৬৯-এর অ্যালবাম
১৯৬৯-এর সাউন্ডট্র্যাক
রজার ওয়াটার্স প্রযোজিত অ্যালবাম
রিচার্ড রাইট (সঙ্গীতজ্ঞ) প্রযোজিত অ্যালবাম
নিক মেইসন প্রযোজিত অ্যালবাম
ডেভিড গিলমোর প্রযোজিত অ্যালবাম
হিপনোসিস কর্তৃক প্রচ্ছদ শিল্পসহ অ্যালবাম
স্টর্ম থরগের্সন কর্তৃক প্রচ্ছদ শিল্পসহ অ্যালবাম
পিংক ফ্লয়েডের অ্যালবাম
পিংক ফ্লয়েডের সাউন্ডট্র্যাক
চলচ্চিত্রের সাউন্ডট্র্যাক
প্রগ্রেসিভ রক সাউন্ডট্র্যাক
ক্যাপিটল রেকর্ডসের অ্যালবাম
ক্যাপিটল রেকর্ডসের সাউন্ডট্র্যাক
ইএমআই কলাম্বিয়া রেকর্ডসের অ্যালবাম
ইএমআই কলাম্বিয়া রেকর্ডসের সাউন্ডট্র্যাক
টাওয়ার রেকর্ডসের অ্যালবাম
টাওয়ার রেকর্ডসের সাউন্ডট্র্যাক
হার্ভেস্ট রেকর্ডসের অ্যালবাম
হার্ভেস্ট রেকর্ডসের সাউন্ডট্র্যাক
ইংরেজি ভাষার অ্যালবাম
ডেরা ইসমাইল খান বিভাগ

ডেরা ইসমাইল খান বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সরকারের সংস্কারের তৃতীয় পর্যায়ে বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৯০ সালের আগ পর্যন্ত এটি বনু বিভাগের অন্তর্ভুক্ত ছিল।

বিভিন্ন জেলা বিলুপ্ত হওয়ার পর নিম্নলিখিত জেলাগুলি ডেরা ইসমাইল খান বিভাগে বিদ্যমান:

 ডেরা ইসমাইল খান জেলা
 ট্যাঙ্ক জেলা

তথ্যসূত্র

পাকিস্তানের বিভাগ
হাজারা বিভাগ

হাজারা (হিন্দকো/, ) পাকিস্তানের খাইবার পাখতুনখোয়া প্রদেশের উত্তর-পূর্ব অংশে অবস্থিত একটি অঞ্চল। এটি সিন্ধু নদীর পূর্ব দিকে অবস্থিত এবং এখানে মোট ৭টি জেলা অন্তর্ভুক্ত রয়েছে: অ্যাবোটাবাদ, বটগ্রাম, হরিপুর, মনসেহরা, উচ্চ কোহিস্তান, নিম্ন কোহিস্তান, এবং টোরঘার।

২০০০ সালে, প্রশাসনিক বিভাগগুলি বিলুপ্ত করে দেওয়া হয় এবং ৪র্থ পর্যায়ের এসে জেলাগুলি পাকিস্তানের নতুন ৩য় স্তর হিসাবে পরিগণিত হয়। বিভিন্ন জেলা বিলুপ্ত হওয়ার পর নিম্নলিখিত জেলাগুলি হাজারা বিভাগে বিদ্যমান:

 অ্যাবোটাবাদ জেলা
 বটগ্রাম জেলা
 হরিপুর জেলা
 উচ্চ কোহিস্তান জেলা (২০১৪ পর্যন্ত কোহিস্তান জেলার অংশ ছিল)
 নিম্ন কোহিস্তান জেলা (২০১৪ পর্যন্ত কোহিস্তান জেলার অংশ ছিল)
 মনসেহরা জেলা 
 তরঘার জেলা (২০১১ পর্যন্ত মনসেহরা জেলার অংশ ছিল)

সবশেষে, ২০০৮ সালে সকল প্রশাসনিক বিভাগ পুনরুদ্ধার করে হাজারা বিভাগ ফিরিয়ে আনা হয়।

উল্লেখযোগ্য ব্যক্তিত্ব
 আইয়ুব খান - পাকিস্তানের রাষ্ট্রপতি
 ইয়াসির হামিদ - ক্রিকেটার

তথ্যসূত্র

পাকিস্তানের বিভাগ
কোহাত বিভাগ

কোহাত বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৪৭ সালের স্বাধীনতাকালীন  সময়ে, কোহাত পেশোয়ার বিভাগের একটি জেলা ছিল, তবে ১৯৭৬ সালে এটি একটি পৃথক বিভাগ হিসেবে গঠন করা হয়েছিল।

বিভিন্ন জেলা বিলুপ্ত হওয়ার পর নিম্নলিখিত জেলাগুলি কোহাত বিভাগে বিদ্যমান:

 হঙ্গু জেলা 
 কারাক জেলা
 কোহাত জেলা

তথ্যসূত্র

পাকিস্তানের বিভাগ
ফ্রোজেন ২

ফ্রোজেন ২ (ইংরেজি: Frozen 2; অথবা Frozen II হিসেবে শৈলীকৃত) হলো ওয়াল্ট ডিজনি এনিমেশন স্টুডিও কর্তৃক তৈরি একটি আসন্ন মার্কিন  সঙ্গীতধর্মী এবং কল্পকাহিনীভিত্তিক কম্পিউটার অ্যানিমেটেড চলচ্চিত্র। এটি ২০১৩ সালের ২২শে নভেম্বরে মুক্তিপ্রাপ্ত ফ্রোজেন চলচ্চিত্রের দ্বিতীয় সংস্করণ। পূর্বের চলচ্চিত্রের মতো এই চলচ্চিত্রেও মূল চরিত্রগুলোতে ক্রিস্টেন বেল, ইডিনা মেনজেল, জনাথন গ্রফ এবং জশ গ্যাড কণ্ঠ দিয়েছেন; এর পাশাপাশি ইভান রাশেল উড এবং স্টার্লিং কে. ব্রাউন প্রথমবারের মতো কণ্ঠ দিয়েছেন। এই চলচ্চিত্রটি ২০১৯ সালের ২২শে নভেম্বরে  ওয়াল্ট ডিজনি পিকচার্স দ্বারা ২ডি, ৩ডি এবং আইম্যাক্স ৩ডি-তে মুক্তি পাবে।

সূচনা
প্রথম চলচ্চিত্রের ঘটনার তিন বছর পর, এলসা উত্তর দিক থেকে একটি অদ্ভুত শব্দ শুনতে শুরু করে।রানী এলসা, তার বোন আনা, ক্রিস্টোফ, ওলাফ এবং সভেন এলসার ক্ষমতার উৎস খুঁজতে এবং তাদের রাজ্যকে রক্ষা করতে তাদের স্বদেশ,অ্যারেন্ডেলের বাইরে একটি নতুন যাত্রা শুরু করে।

শ্রেষ্ঠাংশে
ক্রিস্টেন বেল – আনা
ইডিনা মেনজেল – এলসা
জনাথন গ্রফ – ক্রিস্টোফ
জশ গ্যাড – ওলাফ
স্যান্টিনো ফোন্টানা – হান্স
ইভান রাশেল উড – গোরা
স্টার্লিং কে. ব্রাউন – চিফ ডাকোটা

মুক্তি
ফ্রোজেন ২ ২০১৯ সালের ২২শে নভেম্বরে ওয়াল্ট ডিজনি পিকচার্স কর্তৃক ২ডি, ৩ডি এবং আইম্যাক্স ৩ডি-তে মুক্তি পাবে। এর পূর্বে এটির মুক্তির তারিখ ২০১৯ সালের ২৭শে নভেম্বর ঘোষিত হয়েছিল।

তথ্যসূত্র

বহিঃসংযোগ

ওয়াল্ট ডিজনি অ্যানিমেশন স্টুডিওসে  ফ্রোজেন ২

২০১৯-এর চলচ্চিত্র
ইংরেজি ভাষার চলচ্চিত্র
২০১০-এর দশকের সিক্যুয়াল চলচ্চিত্র
ওয়াল্ট ডিজনি পিকচার্স চলচ্চিত্র
আইম্যাক্স চলচ্চিত্র
২০১০-এর দশকের ইংরেজি ভাষার চলচ্চিত্র
মার্কিন ত্রিমাত্রিক চলচ্চিত্র
মার্কিন ধারাবাহিক চলচ্চিত্র
অ্যানিমেটেড নাট্য চলচ্চিত্র
ওয়াল্ট ডিজনি অ্যানিমেশন স্টুডিওজের চলচ্চিত্র
ত্রিমাত্রিক অ্যানিমেটেড চলচ্চিত্র
২০১৯-এর ত্রিমাত্রিক চলচ্চিত্র
২০১৯-এর কাল্পনিক চলচ্চিত্র
মালাকান্দ বিভাগ

মালাকান্দ বিভাগ পাকিস্তানের খাইবার পাখতুনখোয়া প্রদেশে (উত্তর পশ্চিম সীমান্ত প্রদেশ) অবস্থিত একটি প্রশাসনিক বিভাগ।

বর্তমানে, মিরপুর বিভাগের মধ্যে নিম্নলিখিত জেলা রয়েছে: 
 বাজৌর জেলা
 বানার জেলা
 চিত্রল জেলা
 নিম্ন দির জেলা (১৯৯৬ পর্যন্ত ডির জেলার অংশ ছিল)
 উচ্চ দির জেলা (১৯৯৬ পর্যন্ত ডির জেলার অংশ ছিল)
 মালাকান্দ জেলা
 শাংলা জেলা
 সোয়াত জেলা

ইতিহাস
১৯৭০ সাল পর্যন্ত এলাকাটি উপজাতীয় এলাকা হিসেবে পরিচিত ছিল মালাকান্দ এজেন্সি নামে। ১৯৭০ সালে, মালকান্দ বিভাগটি চিত্রল, দির ও সোয়াত (১৯৬৯ সালে পশ্চিম পাকিস্তানে অন্তর্ভুক্ত ছিল) এবং মালাকান্দের সুরক্ষিত এলাকা নামে পরিচিত মালকান্দ দুর্গের একটি এলাকা থেকে গঠন করা হয়েছিল। মালাকান্দ বিভাগের রাজধানী সাইদু শরীফ এবং মিংগোরা হচ্ছে এখানকার বৃহত্তম শহর।

তথ্যসূত্র

পাকিস্তানের বিভাগ
খাইবার পাখতুনখোয়ার ইতিহাস
আয়োডিন সংখ্যা

আয়োডিন সংখ্যা পদটি ফ্যাটি অ্যাসিডের (যেমন: তেল, চর্বি ইত্যাদি) অসম্পৃক্ততার পরিমাণ নির্ণয়ে ব্যবহৃত হয়। ১০০ গ্রাম ফ্যাটি অ্যাসিডের সঙ্গে সম্পূর্ণরূপে বিক্রিয়া করতে যত গ্রাম আয়োডিন প্রয়োজন হয়, সেই গ্রাম-সংখ্যাই হলো উক্ত ফ্যাটি অ্যাসিডের আয়োডিন সংখ্যা। যে ফ্যাটি অ্যাসিড-এ যত বেশি সংখ্যক অসম্পৃক্ত C=C অর্থাৎ কার্বন-কার্বন দ্বিবন্ধন থাকে, তার সঙ্গে বিক্রিয়া করার জন্য তত বেশি পরিমাণ আয়োডিন প্রয়োজন হয়।

কতকগুলি অতি পরিচিত ফ্যাটি অ্যাসিডের আয়োডিন সংখ্যা

আয়োডিন সংখ্যা নির্ণয়ের পদ্ধতি 
 হুবেলের পদ্ধতি: আয়োডিন মানটি এক্ষেত্রে মারকিউরিক ক্লোরাইড (HgCl2) ও আয়োডিনের মিশ্রণের সঙ্গে ফ্যাটি অ্যাসিডের বিক্রিয়া দ্বারা নির্ধারিত হয়। কিন্তু প্রকৃত বিকারক (সম্ভবত আয়োডিন ক্লোরাইড, ICl) মারকিউরিক ক্লোরাইড এবং আয়োডিনের বিক্রিয়ায় উৎপন্ন হয়।
 উইজের পদ্ধতি: DIN দ্বারা তেলের সাথে আয়োডিন ক্লোরাইড(ICl)-এর বিক্রিয়া এবং সোডিয়াম থায়োসালফেট দ্বারা পশ্চাৎ অনুমাপনের মাধ্যমে এটি সম্পন্ন হয়।
 কাউফম্যানের পদ্ধতি: ফ্যাটটিকে অতিরিক্ত ব্রোমিন-এর সঙ্গে মেশানো হয়। ব্রোমিন এই অসম্পৃক্ত ফ্যাটে উপস্থিত C=C-কে ভেঙে দেয়। বিক্রিয়াটি আলোর অনুপস্থিতিতে ঘটে।

অতিরিক্ত ব্রোমিন আয়োডাইড দ্বারা বিজারিত হয়ে ব্রোমাইড আয়নে পরিণত হয়।

সবশেষে সোডিয়াম থায়োসালফেট দ্বারা টাইট্রেশনের মাধ্যমে আগের বিক্রিয়াটিতে উৎপন্ন আয়োডিনের পরিমাণ নির্ণীত হয়।

তথ্যসূত্র 

রসায়ন
জৈব রসায়ন
বিশ্লেষণী রসায়ন
আয়োডিন
শাই লাভ

শাই লাভ, যিনি Shy Luv নামেও পরিচিত (জন্ম: ২৭শে নভেম্বর, ১৯৭৮) একজন ইতালিয়ান এবং পুয়ের্তো রিচান বংশোদ্ভূত মার্কিন পর্নোগ্রাফিক অভিনেত্রী। ২০০৩ সাল থেকে তিনি পর্নোগ্রাফি শিল্পের সাথে জড়িত।

প্রাথমিক জীবন
নিউ হ্যাভেন, কানেটিকাটে লাভ বড় হয়ে উঠেন। তিনি তার পেশাগত জীবন শুরু করেন সার্টিফাইয়েড পাবলিক অ্যাকাউন্টেন্ট হিসেবে।  এছাড়ারও তার একটি স্নাতক ও দুটি স্নাতকোত্তর ডিগ্রি রয়েছে।

ব্যক্তিগত জীবন
২০০৭ সালে গেমলিংকের সাথে এক সাক্ষাৎকারে তিনি তার স্বামীর সাথে সম্পর্কের ব্যপারটি ব্যাখ্যা করেন। তিনি বলেন, তার স্বামীর সাথে তার সম্পর্ক তৃতীয় ব্যক্তির সাথে সম্পর্কের মতো। এছাড়াও লাভ অন্য মেয়েদের সাথে খেলতে ভালোবাসেন।  তার দুই সন্তান রয়েছে।

ক্যারিয়ার
২০০৮ সালের জানুয়ারিতে কলোরাডো স্প্রিং এ প্রতিষ্ঠিত 13 Pure নামক নাইটক্লাবের কিছু অংশের মালিক তিনি।

ট্যালেন্ট এজেন্সি

প্রাপ্তবয়স্ক প্রতিভা ম্যানেজার
২০০৬ সালে লাভ তার নিজের  প্রতিভা সংস্থা, প্রাপ্তবয়স্ক প্রতিভা ম্যানেজার, এবং চুক্তি মেয়ে হিসেবে স্বাক্ষর করেন মেমফিস মনরো এবং লিসা ডেনিয়েলস। ২০১০ সালে  আরেকটি কোম্পানির সাথে শাই লাভ তার কোম্পানি একীভূত করেন। ২০১৩ সালে, তিনি তার কোম্পানির অংশটুকু তার ব্যবসায়ীক পার্টনার মার্ক স্কেচারের কাছে বিক্রয় করে দেয়।

পুরস্কার ও মনোনয়ন

তথ্যসূত্র

বহিঃসংযোগ

 
 
 
 Interview in RogReviews.com

১৯৭৮-এ জন্ম
পর্নোগ্রাফি চলচ্চিত্র পরিচালক
মার্কিন পর্নোগ্রাফিক চলচ্চিত্র অভিনেত্রী
জীবিত ব্যক্তি
মার্কিন মহিলা পর্নোগ্রাফিক চলচ্চিত্র অভিনয়শিল্পী
ইতালীয়-মার্কিনী
ইতালীয় বংশোদ্ভূত মার্কিন ব্যক্তি
ইতালীয় অভিনয়শিল্পী
কানেটিকাটের অভিনেত্রী
কানেটিকাটের ব্যক্তি
ইতালীয় পর্নোগ্রাফি চলচ্চিত্র অভিনেত্রী
ব্যবসায় মার্কিন নারী
ইতালীয় বংশোদ্ভূত অভিনেত্রী
মর্দান বিভাগ

মর্দান বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে পুনর্গঠন করার তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি মর্দান বিভাগে বিদ্যমান রয়েছে:

 মর্দান জেলা
 সোয়াবি জেলা

তথ্যসূত্র
কীর্তি জয়কুমার

কীর্তি জয়কুমার (জন্ম ১৫ ডিসেম্বর ১৯৮৭) একজন ভারতীয় নারী অধিকার কর্মী, একজন সামাজিক উদ্যোক্তা, একজন শান্তিবাদী কর্মী, শিল্পী, আইনজীবী এবং লেখিকা।

তিনি রেড এলিফ্যান্ট ফাউন্ডেশন প্রতিষ্ঠা করেন, বেসামরিক শান্তি প্রতিষ্ঠা এবং লিঙ্গ সমতাবাদের সক্রিয়তা নিয়ে নির্মিত একটি উদ্যোগ। তিনি স্টোরিজ অফ হোপ গল্পের লেখক, ছোট গল্পের সংগ্রহ; ডোভস ল্যামেন্ট, ছোট গল্পগুলির একটি সংগ্রহ। তিনি ২০১২ এবং ২০১৩ সালে দুবার জাতিসংঘের অনলাইন ভলান্টিয়ার্স অ্যাওয়ার্ডস এবং ২০১১ সালে মার্কিন রাষ্ট্রপতির পদক পদক পান।

তথ্যসূত্র

বহিঃসংযোগ

জীবিত ব্যক্তি
২১শ শতাব্দীর ভারতীয় লেখিকা
২১শ শতাব্দীর ভারতীয় ঔপন্যাসিক
২১শ শতাব্দীর ভারতীয় নারী ব্যবসায়ী
২১শ শতাব্দীর ভারতীয় নারী আইনজীবী
২১শ শতাব্দীর ভারতীয় আইনজীবী
কর্নাটকের নারী ব্যবসায়ী
১৯৮৭-এ জন্ম
ভারতীয় নারীবাদী
ভারতীয় নারী অধিকারকর্মী
ভারতীয় নারী ঔপন্যাসিক
ভারতীয় নারী সক্রিয়কর্মী
ভারতীয় মানবাধিকার কর্মী
নারীবাদী শিল্পী
২১শ শতাব্দীর ভারতীয় ব্যবসায়ী
ভারতীয় ব্লগার
পেশোয়ার বিভাগ

পেশোয়ার বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ে সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৪৭ সালে স্বাধীনতায়, খাইবার পাখতুনখোয়া (তারপর উত্তর-পশ্চিম সীমান্ত প্রদেশ) দুটি বিভাগে বিভক্ত করা হয়, একটি ডেরা ইসমাইল খান এবং অপরটি পেশোয়ার।

বিভিন্ন জেলা বিলুপ্ত হওয়ার পর নিম্নলিখিত জেলাগুলি পেশোয়ার বিভাগে বিদ্যমান:

 চরসাদ্দা জেলা
 খাইবার জেলা
 মোহমান্দ জেলা
 নওশেরা জেলা
 পেশাওয়ার জেলা

ইতিহাস
পেশোয়ার প্রাচীন নাম পুরুশপুর। পেশোয়ার বিভাগ মূলত ব্রিটিশ ভারতের উত্তর-পশ্চিম সীমান্ত প্রদেশের একটি জেলা ছিল। জেলাটি প্রশাসনিকভাবে ৫টি তহসিলে বিভক্ত করা হয়েছিল:

 পেশোয়ার
 চরসদ্দা
 মর্দান
 সোয়াবি
 নওশেরা

তথ্যসূত্র

পাকিস্তানের বিভাগ
পেশাওয়ার
এলিজাবেথ ব্ল্যাকওয়েল

এলিজাবেথ ব্ল্যাকওয়েল (; ৩ ফেব্রুয়ারি, ১৮২১ - ৩১ মে, ১৯১০) ছিলেন একজন ব্রিটিশ চিকিৎসক যিনি যুক্তরাষ্ট্রে প্রথম নারী হিসাবে চিকিৎসা বিজ্ঞানের ডিগ্রী (ডক্টর অব মেডিসিন) অর্জন করেন এবং তিনি যুক্তরাজ্যের জেনারেল মেডিকেল কাউন্সিলে (জিএমসি) প্রথম নারী ছিলেন। যুক্তরাজ্য ও যুক্তরাষ্ট্র দুটো দেশেই তিনি একজন সামাজিক ও নৈতিক সংস্কারক হয়ে গুরুত্বপূর্ণ ভূমিকা পালন করেন। চিকিৎসা ক্ষেত্রে নারীদের উন্নয়নে তিনি অবদান রেখেছেন এবং তার নামে পুরস্কার (এলিজাবেথ ব্ল্যাকওয়েল মেডাল) একজন নারী চিকিৎসককে বার্ষিক ভিত্তিতে বিতরণ করা হয়।

ব্ল্যাকওয়েল প্রাথমিকভাবে মেডিসিনে কর্মজীবনে অনাগ্রহী ছিলেন, বিশেষ করে যখন তার স্কুলের শিক্ষক শারীরবৃত্তিকে সক্ষম করে এমন দৃষ্টিশক্তি অধ্যয়নের জন্য একটি শিক্ষার হাতিয়ার হিসেবে ব্যবহার করার জন্য একটি ষাঁড়ের চোখ নিয়ে আসেন।

তথ্যসূত্র 

১৮২১-এ জন্ম
১৯১০-এ মৃত্যু
মার্কিন নারীবাদী
মার্কিন যুক্তরাষ্ট্রে ইংরেজ অভিবাসী
যৌন শিক্ষাবিদ
মার্কিন যৌন শিক্ষাবিদ
কাপাসিয়া ইউনিয়ন, কাপাসিয়া

কাপাসিয়া ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।

প্রশাসনিক অঞ্চল 
এই ইউনিয়ন ২০টি গ্রাম নিয়ে গঠিত যা ১৪টি মৌজার আওতাভুক্ত। গ্রামগুলি হল:

 বানারহাওলা
 জুনিয়া
 নাকাসিনী
 ভুবনের চালা
 বড়জোনা
 কান্দানিয়া
 পাবুর
 তেতুলিয়া
 বরুন
 কাপাসিয়া
 রাউৎকোনা
 চারবাড়ীয়া
 বড়টেক
 রায়নন্দা
 দস্যু নারায়নপুর
 খোদাদিয়া
 সাফাইশ্রী
 জামিরারচর
 কুড়ুলিয়া
 সূয্য নারায়নপুর

জনসংখ্যা 

৯৮,৬৬৫

লোকসংখ্যা– ৫২৬৬৫জন(প্রায়) (২০১১সালের আদমশুমারি অনুযায়ী)

যোগাযোগ ব্যবস্থা 
যোগাযোগ ব্যবস্থা হিসেবে বাস আছে। ঢাকা মহাখালী, গাজীপুর বাসস্ট্যান্ড থেকে বাসে উঠে সোজা আ.আ.হা তৌফিক জনসেবা কেন্দ্র, কাপাসিয়া বাস স্টেশন, কাপাসিয়া বাজার নেমে পূর্ব-দক্ষিণ রাস্তা ধরে অটোরিক্সা অথবা সি এন জি, দিয়ে কাপাসিয়া বাজার। বাজারের সাইটে নদীর তীরে ইউনিয়ন অফিস। সম্রাট, জলসিরি, অন্যনা, গাজীপুর পরিবহন তাছাড়াও রয়েছে মালামাল পরিবহনের জন্য ভ্যান, পিকাপ, লরি, ট্রলি ইত্যাদি চলাচল করে।

শিক্ষা প্রতিষ্ঠান 
এই ইউনিয়নে কারিগরী কলেজ টি, প্রাথমিক বিদ্যালয় টি, মাদ্রাসা টি, মাধ্যমিক বিদ্যালয় টি রয়েছে।শিক্ষা প্রতিষ্ঠান এর জন্য বিখ্যাত।

অর্থনীতি

হাটবাজারের তালিকা 

কাপাসিয়া বাজার, বল খেলার বাজার,পাবুরের বাজার, বলদা বাজার

তথ্যসূত্রঃ
লালরেমসিয়ামি

লালরেমসিয়ামি (জন্ম ৩০ মার্চ ২০০০) একজন মিজো ভারতীয় পেশাদার ফিল্ড হকি খেলোয়াড়। তিনি ভারতীয় মহিলা জাতীয় ফিল্ড হকি দল এ ফরোয়ার্ড হিসেবে খেলেন। ক্লাব স্তরে তিনি সাইয়ের হয়ে খেলেন। লালরেমসিয়ামি ২০১৮ বিশ্বকাপে, ভারতের ১৮ জনের জাতীয় দলের হয়ে প্রতিনিধিত্ব করেছিলেন। ২০১৮ জাকার্তা এশিয়ান গেমসে রূপো জিতে, উনি মিজোরাম থেকে এশিয়াড পদক জয়ী প্রথম ক্রীড়াবিদের সম্মান লাভ করেন।

প্রথম জীবন
আইজল থেকে আনুমানিক  দূরে কোলাসিব নামক শহরে কৃষক পরিবারে লালরেমসিয়ামির জন্ম। তাঁর বাবা, লালথানসাঙ্গা একজন কৃষক ও মা, লাজামাওই, গৃহবধূ। ১১ বছর বয়সে সারছিপের থেঞ্জাল শহরে মিজোরাম সরকার দ্বারা পরিচালিত একটি হকি একাডেমিতে যোগ দেওয়ার জন্য তিনি নির্বাচিত হন। ২০১৬ সালে নতুন দিল্লিতে জাতীয় হকি একাডেমি তে তিনি যোগদান করেন। এই সময় হিন্দি নিয়ে তাঁকে সমস্যায় পড়তে হয়। সতীর্থদের সাহায্যে উনি হিন্দি ভাষা আয়ত্ত করেন। সতীর্থরা তাঁর নামকে ছোট করে 'সিয়ামি' বলে ডাকে।

পেশাগত জীবন
২০১৬ সালের অনূর্ধ্ব ১৮ ভারতীয় দলে, এশিয়া কাপ খেলার জন্য সুযোগ পান লালরেমসিয়ামি। পরের বছর, তৎকালীন জুনিয়র দলের কোচ বলজিত সিং সাইনি, তাঁকে সিনিয়র ক্যাম্পের জন্য তৈরী করেন। এশিয়ান যুব অলিম্পিক গেমস নির্বাচনী প্রতিযোগিতায়, তিনি অনূর্ধ্ব ১৮ ভারতীয় দলের হয়ে খেলেন, যাতে ভারত দ্বিতীয় স্থান অর্জন করে। পাঁচটি ম্যাচে লালরেমসিয়ামি সাতটি গোল করেন। এরপর তাঁকে সিনিয়র দলে সুযোগ দেওয়া হয়। তাঁর দল ২০১৭ এশিয়া কাপে সোনা জেতে। তাঁকে ২০১৮ এশিয়ান চ্যাম্পিয়নস ট্রফি খেলতে দলে নেওয়া হয় এবং তাঁরা দ্বিতীয় স্থান লাভ করেন। পাঁচটি ম্যাচে, মোট ৩১ মিনিট মাঠে থেকে উনি দুটি গোল করেন। এর মধ্যে, গুরুত্বপূর্ণ রাউন্ড রবিনের শেষ খেলায়, তিনি গোল করে সমতা ফেরান। তাঁকে টুর্নামেন্ট এর 'অনূর্ধ্ব ২১ রাইসিং স্টার' পুরস্কার দেওয়া হয়।

২০১৮ বিশ্বকাপ দলে ১৮ জনের মধ্যে, ভারতের কনিষ্ঠতম সদস্যা হিসেবে যোগ দেওয়ার সুযোগ পান লালরেমসিয়ামি। লিগের খেলাগুলিতে ভালো অবদান রাখার পরে, ইতালির বিপক্ষে টুর্নামেন্টে নিজের প্রথম ও একমাত্র গোলটি করেন লালরেমসিয়ামি।

বিশ্বকাপের পরে জাকার্তা এশিয়ান গেমসে, লালরেমসিয়ামি চারটি গোল করেন। ইন্দোনেশিয়ার বিরুদ্ধে তিনি ২৪ মিনিটের মাথায়, তাঁর প্রথম গোলটি করেন। ভারত ম্যাচটি ৮-০ গোলের ব্যবধানে জেতে। কাজাখস্তানের বিরুদ্ধে তিনি হ্যাট-ট্রিক করেন এবং ভারত ম্যাচটি ২১-০ গোলের ব্যবধানে জেতে। এটি ভারতের এশিয়ান গেমসে দ্বিতীয় বৃহৎ ব্যবধানে জয়। ফাইনালে ভারত জাপানের কাছে ১-২ ফলে হেরে, দ্বিতীয় স্থান লাভ করে। লালরেমসিয়ামি মিজোরামের প্রথম ক্রীড়াবিদ হিসেবে এশিয়ান গেমস পদক লাভ করেন।

তথ্যসূত্র 

ভারতীয় নারী
ভারতীয় মহিলা ক্রীড়াবিদ
২০০০-এ জন্ম
২০১৮ এশিয়ান গেমসের পদক বিজয়ী
জীবিত ব্যক্তি
ভারতীয় মহিলা ফিল্ড হকি খেলোয়াড়
ভারতের অলিম্পিক ফিল্ড হকি খেলোয়াড়
এশিয়ান গেমসে রৌপ্যপদক বিজয়ী ভারতীয়
কমনওয়েলথ গেমসে ব্রোঞ্জপদক বিজয়ী ভারতীয়
মিজোরামের মহিলা ক্রীড়াবিদ
এশিয়ান গেমসে ব্রোঞ্জপদক বিজয়ী ভারতীয়
২০২২ এশিয়ান গেমসের পদক বিজয়ী
সীমা কুমারী

সীমা কুমারী  হলেন একজন ভারতীয় রাজনীতিবিদ এবং ভারতীয় জনতা পার্টির (বিজেপি) একজন সদস্য।

ব্যক্তিগত জীবন

কুমারী বিনোদ কুমারের সাথে বিবাহ করেন।

রাজনৈতিক পেশা
কুমারী ২০০৮ সালে লাহোরি গ্রামের সরপঞ্চ এবং ২০১২ সালে ভোয়া থেকে পাঞ্জাব আইন পরিষদের জন্য নির্বাচিত হন, তখনকালের তালিকাভুক্ত জাতি এবং তালিকাভুক্ত উপজাতি থেকে নির্বাচনপ্রার্থী জন্য একটি নির্বাচনক্ষেত্র। তারপর ৩৩ বছর বয়সে, তিনি পরিষদের কনিষ্ঠ সদস্য ছিলেন।

কুমারী ২০১৭ রাষ্ট্র পরিষদ নির্বাচনের একজন প্রার্থী হিসেবে তার আয় সন্দেহজনকভাবে বেড়ে যাওয়ার কারণে সমলোচনার মুখোমুখি হন। 
২০১২ সালের একটি নির্বাচনের শপথপত্রে তার ঘোষণা দেওয়া সম্পদের পরিমাণের উপর ভিত্তি করে তাকে রাষ্ট্রের গরীব এমএলএ হিসেবে বর্ণনা করা হয়, যা ২০১৭-এর সময়ে ৩০ গুণে বৃদ্ধি পায়। 
তিনি ভারতীয় জাতীয় কংগ্রেসের জগীন্দর পালের কাছে ভোয়াতে তার আসন হারিয়ে ফেলেন।

তথ্যসূত্র

জীবিত ব্যক্তি
পাঞ্জাব বিধানসভার নারী সদস্য
পাঠানকোট জেলার ব্যক্তি
পাঞ্জাব (ভারত) বিধানসভার সদস্য ২০১২-২০১৭
পাঞ্জাবের ভারতীয় জনতা পার্টির রাজনীতিবিদ
২১শ শতাব্দীর ভারতীয় নারী রাজনীতিবিদ
বাহাওয়ালপুর বিভাগ

বাহাওয়ালপুর বিভাগ  পাকিস্তানের পাঞ্জাব প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি বাহাওয়ালপুর বিভাগে বিদ্যমান:

 বাহাওয়ালনগর জেলা
 বাহাওয়ালপুর জেলা
 রহিম ইয়ার খান জেলা

তথ্যসূত্র

পাকিস্তানের বিভাগ
ডেরা গাজী খান বিভাগ

ডেরা গাজী খান বিভাগ  পাকিস্তানের পাঞ্জাব প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি ডেরা গাজী খান বিভাগে বিদ্যমান:

 ডেরা গাজী খান জেলা
 লেয়াহ জেলা
 মুজাফফারগড় জেলা
 রাজনপুর জেলা

ইতিহাস
ব্রিটিশ শাসনামলে, সকল জেলাকে পরবর্তীতে ডেরা গাজী খান বিভাগ গঠন করে একত্রে মুলতান বিভাগের একটি জেলা হিসেবে গঠন করা হয়েছিল। কিন্তু স্বাধীনতা পরবর্তী সময়ে, ডেরা গাজী খানকে নিজেই একটি বিভাগ হিসেবে আত্মপ্রকাশ করে। ২০০০ সালে এটি বিলুপ্ত ঘোষণা করা হলেও ২০০৮ সালে পূর্বের নামে ফিরিয়ে আনা হয়।

তথ্যসূত্র

পাকিস্তানের বিভাগ
পুলকিত সম্রাট

পুলকিত সম্রাট (; জন্ম ২৯ ডিসেম্বর ১৯৮৩) একজন ভারতীয় টেলিভিশন অভিনেতা, চলচ্চিত্র অভিনেতা এবং মডেল। বিট্টু বস চলচ্চিত্র দিয়ে তার বলিউডে অভিষেক হয়। তার অভিনীত অন্যান্য চলচ্চিত্রসমূহ ফুকরে, ডলি কি ডোলি, সনম রে, জুনুনিয়াত।

প্রারম্ভিক জীবন
পুলকিত সম্রাট ১৯৮৩ সালের ২৯শে ডিসেম্বর দিল্লির শালিমার বাগে এক পাঞ্জাবি হিন্দু পরিবারে জন্মগ্রহণ করেন। তার পরিবার আবাসন ব্যবসায়ের সাথে জড়িত। তিনি মানব স্থালি স্কুলে পড়াশোনা করেন এবং পরে দিল্লির অশোক বিহারের মন্টফোর্ট সিনিয়র সেকেন্ডারি স্কুল থেকে পড়াশোনা শেষ করে দিল্লির আপিজে ইনস্টিটিউট অব ডিজাইনে বিজ্ঞাপন কোর্সে যোগ দেন। পাঁচ মাস অধ্যয়নের পর তিনি একটি মডেলিঙের কাজ পান। ফলে তিনি পড়াশোনা ত্যাগ করে মুম্বই চলে যান এবং কিশোর নামিত কাপুরের অভিনয় কোর্সের যোগদান করে।

ব্যক্তিগত জীবন

সম্রাট ২০১৪ সালের ৩রা নভেম্বর তার প্রেমিকা শ্বেতা রোহিরাকে বিয়ে করেন। রোহিরা সালমান খানের "রাখী-বোন"। ২০১৫ সালের নভেম্বর মাসে এই দম্পতির বিবাহবিচ্ছেদ হয়। এরপর সম্রাট তার সনম রে চলচ্চিত্রের সহশিল্পী অভিনেত্রী ইয়ামি গৌতমের সাথে প্রেম করেন। ২০১৮ সালে তাদের প্রেমের সম্পর্কের ইতি ঘটে।

২০১৯ সাল থেকে সম্রাট তার বীরে কি ওয়েডিং, পাগলপন্তি ও তেইশ চলচ্চিত্রের সহশিল্পী অভিনেত্রী কৃতি খরবন্দার সাথে প্রেমের সম্পর্কে জড়ান। ২০২৪ সালের মার্চ মাসে তারা মনেশ্বরের আইটিসি গ্র্যান্ড ভারতে বিবাহ বন্ধনে আবদ্ধ হন।

চলচ্চিত্রের তালিকা

তথ্যসূত্র

বহিঃসংযোগ

 
 

১৯৮৩-এ জন্ম
জীবিত ব্যক্তি
২১শ শতাব্দীর ভারতীয় অভিনেতা
দিল্লির অভিনেতা
ভারতীয় চলচ্চিত্র অভিনেতা
ভারতীয় টেলিভিশন অভিনেতা
ভারতীয় পুরুষ মডেল
পাঞ্জাবি ব্যক্তি
হিন্দি চলচ্চিত্র অভিনেতা
দিল্লির ব্যক্তি
১৯৮৫-এ জন্ম
ভারতীয় ধারাবাহিক নাটকের অভিনেতা
পেন বাংলাদেশ

পেন বাংলাদেশ হচ্ছে পেন ইন্টারন্যাশনালের ১৪৮টি কেন্দ্রসমূহের মধ্যে অন্যতম। এটি বাংলাদেশের কবি, সাহিত্যিক, প্রকাশক, সম্পাদক, অনুবাদক, সাংবাদিক ও শিক্ষাবিদদের একটি দ্বিভাষিক সংগঠন, যা বাংলাদেশে সাহিত্যের প্রচার-প্রসার ও মতপ্রকাশের স্বাধীনতা রক্ষার্থে কাজ করে। 
 
২০১৮-২০২০ মেয়াদের জন্য, পেন বাংলাদেশের সভাপতি হন সৈয়দ মঞ্জুরুল ইসলাম, রবীন্দ্র বিশ্ববিদ্যালয়ের উপাচার্য বিশ্বজিত ঘোষ, লেখক আহমেদ রেজা ও মালেকা ফেরদৌসীকে সহ-সভাপতি নির্বাচিত করা হয়, এবং ফেরদৌসী মাহমুদ ও লাভলী বাশারকে কমিটির যুগ্ম মহাসচিব নির্বাচিত করা হয়।

ইতিহাস 
বাংলাদেশ পেন মূলত ১৯৪৮ সালে ভারত বিভাগের পর পাকিস্তান পেন নামে প্রতিষ্ঠিত হয়েছিল, যার সভাপতি হিসেবে মুহম্মদ শহীদুল্লাহকে এবং মহাসচিব হিসেবে সৈয়দ আলী আহসানকে নিয়োজিত করা হয়। ১৯৭১ সালে বাংলাদেশের স্বাধীনতা লাভের পর পাকিস্তান পেন থেকে বাংলাদেশ পেন নামে নামকরণ করা হয়।

তথ্যসূত্র

বাকস্বাধীনতা ভিত্তিক সংগঠন
বাংলাদেশী লেখক
বাংলাদেশী সক্রিয় কর্মী
সাহিত্য সমিতি
১৯৪৮-এ প্রতিষ্ঠিত সংগঠন
সান্নো দেবী

সান্নো দেবী (জন্মঃ ১ জুন ১৯০১) পাঞ্জাবে জন্মগ্রহণ করা একজন ভারতীয় রাজনীতিবিদ এবং ভারতীয় জাতীয় কংগ্রেস এর একজন সদস্য। দেবী ভারতে বিধানসভার প্রথম নারী স্পীকার। তিনি ৬ডিসেম্বর ১৯৬৬ থেকে ১৭মার্চ ১৯৬৭ সাল পর্যন্ত হারিয়ানা বিধানসভার স্পীকার এবং ১৯মার্চ ১৯৬২ থেকে ৩১অক্টোবর ১৯৬৬সাল পর্যন্ত পাঞ্জাব বিধানসভার সহ স্পীকার ছিলেন।

রাজনৈতিক জীবন

ব্যক্তিগত জীবন 
দেবী অবিভক্ত ভারতের মূলতানে জন্মগ্রহণ করেন। তার পিতা লাল সাইত রাম খান্না একজন সরকারি কর্মকর্তা ছিলেন। দেবী কানিয়া মহাবিদ্যালয়, ঝালেন্দার থেকে পড়াশোনা করেন এবং ছাত্রনেতা হিসেবে রাজনীতির সাথে যুক্ত হন। তিনি কংগ্রেস দলের জেলার নেতা নিযুক্ত হন। ভারত বিভাগের পর তিনি পাঞ্জাব চলে যান। তিনি পাঞ্জাব বিধানসভায় ২বার এবং হারিয়ানা বিধানসভায় ১বার নির্বাচিত হন।

তথ্যসূত্র

বহিঃসংযোগ 

ভারতীয় রাজনীতিবিদ
ভারতীয় জাতীয় কংগ্রেসের রাজনীতিবিদ
নারী স্পীকার
পাঞ্জাব, ভারতের রাজনীতিতে নারী
১৯০১-এ জন্ম
মুলতানের ব্যক্তি
পাঞ্জাব, ভারতের ভারতীয় জাতীয় কংগ্রেসের রাজনীতিবিদ
ফয়সালাবাদ বিভাগ

ফয়সালাবাদ বিভাগ  পাকিস্তানের পাঞ্জাব প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি ফয়সালাবাদ বিভাগে বিদ্যমান:

 চিনিওট জেলা
 ফয়সালাবাদ জেলা
 ঝং জেলা
 টোবা টেক সিং জেলা

তথ্যসূত্র

পাকিস্তানের বিভাগ

ফয়সালাবাদ জেলা